На основу члана 27. став 5., члана 132. став 2. и члана 135. став 2. Закона о стечају („Службени гласник РС“ бр.104/2009, 99/2011 – др. закон, 71/12 – одлука УС,  83/2014, 113/2017 и 44/2018) а  у вези са Националним стандардом бр. 5. Правилника о утврђивању националних стандарда за управљање стечајном масом („Службени гласник РС“ бр.62/2018), стечајни управник стечајног дужника CAPITAL GROUP доо – у стечају из Београда, Ул. Бранкова бр. 28/IV МБ:20229152, ПИБ 104754589
ОБЈАВЉУЈЕ

ПОЗИВ  ЗА  ДОСТАВЉАЊЕ  ПОНУДА 
за пружање услуга процене вредности 
имовине стечајног дужника и процене целисходности уновчења имовине организоне у имовинске целине
1. Увод

Стечајни управник стечајног дужника CAPITAL GROUP доо – у стечају из Београда, Ул. Бранкова бр. 28/IV МБ:20229152, ПИБ 104754589,  спроводи поступак за пружање услуга процене вредности имовине стечајног дужника и процене целисходности уновчења имовине организоване у имовинске целине и позива све заинтересоване понуђаче који испуњавају услове наведене у овом позиву да доставе своје понуде. 
2. Сврха процене

Сврха процене је да се на основу процене вредности имовине и процене целисходности уновчења имовине организоване у имовинске целине, утврди стратегија продаје у циљу остварења највеће продајне вреднoсти и максималног намирења поверилаца у стечајном поступку над стечајним дужником CAPITAL GROUP доо – у стечају
3. Методе процене
За потребе утврђивања процењене вредности имовине стечајног дужника и процене целисходности уновчења имовине организоване у имовинске целине, проценитељ ће користити следеће методе:

· процену вредности имовине према методама које су у складу са Међународним рачуноводственим стандардима којима се обезбеђује највећа вредност за повериоце
· процену целисходности уновчења имовине организоване у имовинске целине у односу на продају појединачне имовине стечајног дужника
        4    Извештај о процени
Извештај о процени вредности мора бити у складу са Међународним Стандардима Финансијског Извештавања – МСФИ.

Проценитељ је у обавези да по завршетку посла, стечајном дужннику као наручиоцу достави детаљан извештај у електронској форми и 3 примерка у писаној форми који мора да садржи:

· предмет процене

· датум процене

· мишљење о приложеној имовинско-правној документацији

· опис метода коришћених у процени 
· дефиниција процене

· закључак о процењеној вредности имовине стечајног дужника 
· списак имовине на којој је конституисана хипотека (ручна залога) са списком разлучних поверилаца са редоследом намирења,
· процену целисходности продаје имовинских целина у односу на продају појединачне имовине стечајног дужника,
· део купопродајне цене имовинских целина на којем разлучни, односно заложни поверилац има право приоритетног намирења у складу са чланом 133 став 12 Закона о стечају
5. Услови конкурисања
Понуду за учествовање могу поднети сви понуђачи који испуњавају услове наведене у Закону о проценитељима вредности непокретности („Сл. гласник“ бр. 108/2016, 113/2017 и др. закон) а посебно:
- да је регистрован за обављање одговарајуће делатности код надлежног органа;

- ако му у року од 2 године пре достављања понуде није изречена правоснажна
  судска или управна мера забране обављања делатности која је предмет ове
  понуде;

- да располаже неопходним финансијским и пословним капацитетима за извршење

- да је током 3 године био ликвидан

- да располаже довољним кадровским и техничким капацитетом за вршење услуге

  из понуде;

- да је за реализацију услуга из понуде предвидео чланове проценитељског тима

да располаже довољним кадровским и техничким капацитетом за вршење услуге

  из понуде;
да је за реализацију услуга из понуде предвидео чланове проценитељског тима

   који имају одговарајуће универзитетске квалификације 
Понуде које не испуњавају ове услове биће одбијене као неприхватљиве.

6. Информације за понуђаче

Понуда мора да буде јасна, недвосмислена, читко исписана и оверена печатом и потписом овлашћеног лица. 

Понуде са варијантама нису дозвољене.

Све понуде се достављају на српском језику.
Понуда мора да садржи:
· рок у коме ће завршити процену,
· цену услуге исказану искључиво у динарима са посебно исказаним ПДВ-ом,
· рокове плаћања за пружену услугу
Заинтересовани понуђачи, односно њихови овлашћени представници, могу добити детаљније информације за израду понуде сваког радног дана  од 10:00 до 14:00  часова на адреси: CAPITAL GROUP доо – у стечају, Београд, Бранкова 28/IV или 
на телефон 065/346-3113.  

Понуде за вршење услуга процене могу се предати најкасније у року од 8 дана од дана објављивања огласа, сваког радног дана до 15:00 часова, на адресу: CAPITAL GROUP доо – у стечају, Београд, Бранкова 28/IV.

Понуде се достављају у затвореним ковертама са јасном назнаком „Понуда за пружање услуга процене вредности имовине CAPITAL GROUP доо – у стечају“ 
Избор најбољег понуђача врши одбор поверилаца у роковима прописаним националним стандардом о начину и поступку уновчења имовине стечајног дужника.  
У случају да одбор поверилаца не донесе одлуку у прописаном року, избор понуђача ће извршити стечајни управник.
Наручилац задржава право да по пријему свих понуда донесе одлуку да ни једног понуђача не изабере, о чему ће се понуђачима доставити писмено обавештење.

Београд, 18.07.2018. године                                                               Стечајни дужник

                                         CAPITAL GROUP доо – у стечају                                                                                                                         стечајни управни Жарко Вујачић
